Հավելված   
Աբովյան համայնքի ավագանու  
2022 թվականի դեկտեմբերի -ի N որոշման

ԿԱՆՈՆԱԴՐՈՒԹՅՈՒՆ  
ԱԲՈՎՅԱՆ ՀԱՄԱՅՆՔԻ «ԱԲՈՎՅԱՆ ՔԱՂԱՔԻ   
 ԳԱԳԻԿ ԾԱՌՈՒԿՅԱՆԻ ԱՆՎԱՆ ՍՊՈՐՏԻ ԵՎ ՄՇԱԿՈՒՅԹԻ   
ՀԱՄԱԼԻՐ ԿԵՆՏՐՈՆ»  
ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ

(ՆՈՐ ԽՄԲԱԳՐՈՒԹՅԱՄԲ)

ք. Աբովյան - 2022թ.

**1. ԸՆԴՀԱՆՈՒՐ ԴՐՈՒՅԹՆԵՐ**

1. Աբովյան համայնքի «Աբովյան քաղաքի Գագիկ Ծառուկյանի անվան սպորտի և մշակույթի համալիր կենտրոն» համայնքային ոչ առևտրային կազմակերպությունը շահույթ ստանալու նպատակ չհետապնդող, իրավաբանական անձի կարգավիճակ ունեցող, մարզամշակութային կրթադաստիարակչական ծրագրեր իրականացնող հաստատություն է (այսուհետ՝ հաստատություն):   
 Հաստատության հիմնադիրն է Աբովյան համայնքը։   
 Հաստատությունը հանդիսանում է «Գագիկ Ծառուկյանի անվան Աբովյանի սպորտի և մշակույթի համալիր կենտրոն» համայքային ոչ առևտրային կազմակերպության իրավահաջորդը (գրանցման համարը 222․21001134, վկայականի համար 03Ա085223, գրանցված է 08.12.2009թ.), որն էլ համարվում է «Աբովյանի մանկապատանեկան համալիր մարզադպրոց» արտադպրոցական մարզադաստիարակչական հաստատություն համայնքային ոչ առևտրային կազմակերպության (գրանցման թիվ` 11.210.02322, վկայական թիվ՝ 03 Ա 071291) և «Աբովյանի մշակույթի կենտրոն» մշակութային հաստատություն համայնքային ոչ առևտրային կազմակերպության (գրանցման թիվ` 11.210.02312, վկայական թիվ 03 Ա 071281), միաձուլման ձևով վերակազմակերպված «Աբովյանի սպորտի և մշակույթի համալիր կենտրոն» համայնքային ոչ առևտրային կազմակերպության իրավահաջորդը:   
 2. Հաստատությունն իր գործունեության ընթացքում ղեկավարվում է Հայաստանի Հանրապետության Սահմանադրությամբ, «Պետական ոչ առևտրային կազմակերպությունների մասին», «Տեղական ինքնակառավարման մասին», «Կրթության մասին», «Մանկապատանեկան սպորտի մասին» Հայաստանի Հանրապետության օրենքներով, այլ իրավական ակտերով և սույն կանոնադրությամբ (այսուհետ` կանոնադրություն):   
 3. Հաստատության գտնվելու վայրն է՝ ՀՀ Կոտայքի մարզ, ք․Աբովյան, Բարեկամության հրապարակ 4։   
 4. Հաստատությունը, որպես սեփականություն, ունի առանձնացված գույք և իր պարտավորությունների համար պատասխանատու է այդ գույքով: Հաստատությունն իր անունից կարող է ձեռք բերել ու իրականացնել գույքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող:   
 5․ Հաստատության անվանումն է՝   
 1) հայերեն լրիվ՝ Աբովյան համայնքի «Աբովյան քաղաքի Գագիկ Ծառուկյանի անվան սպորտի և մշակույթի համալիր կենտրոն» համայնքային ոչ առևտրային կազմակերպություն.  
 2) հայերեն կրճատ` Աբովյան համայնքի «Աբովյան քաղաքի Գագիկ Ծառուկյանի անվան սպորտի և մշակույթի համալիր կենտրոն» ՀՈԱԿ.   
 3) ռուսերեն լրիվ - “Комплексный спортивно-культурный центр города Абовяна имени Гагика Царукяна’’ общественная некоммерческая организация Абовянской общины.   
 4) ռուսերեն կրճատ` “Комплексный спортивно-культурный центр города Абовяна имени Гагика Царукяна’’ ОНКО Абовянской общины.   
 5) անգլերեն լրիվ - “Sport and culture complex center after Gagik Tsarukyan in Abovyan city’’ of Abovyan community Non-Profit Communal Organization.   
 6) անգլերեն կրճատ` “Sport and culture complex center after Gagik Tsarukyan in Abovyan city’’ of Abovyan community NPCO.   
 6. Հաստատությունը կարող է ունենալ Հայաստանի Հանրապետության զինանշանի պատկերով և իր` հայերեն անվանմամբ կլոր կնիք, ձևաթղթեր, խորհրդանիշ և այլ անհատականացման միջոցներ: Կնիքը, ձևաթղթերը, խորհրդանիշը և այլ անհատականացման միջոցներ ձևավորելիս, անհրաժեշտության դեպքում, հայերենին կարող են զուգակցվել այլ լեզուներ:   
 7. Հաստատությունն ունի ինքնուրույն հաշվեկշիռ և բանկային հաշիվ:   
 8. Հաստատությունը կարող է ունենալ հիմնարկներ, մասնաճյուղեր կամ ներկայացուցչություններ: Հիմնարկները, մասնաճյուղերը կամ ներկայացուցչություններն ստեղծվում են հիմնադրի որոշմամբ, իսկ հիմնադրի կողմից ուղղակիորեն նախատեսված դեպքում` լիազորված մարմնի որոշմամբ:   
 9. Հաստատությունը Հայաստանի Հանրապետության օրենսդրությամբ սահմանված կարգով կարող է համագործակցել օտարերկրյա կրթական մարզական հաստատությունների և կազմակերպությունների հետ:   
 10. Հաստատությունում չեն թույլատրվում քաղաքական և (կամ) կրոնական կազմակերպությունների ստեղծումն ու գործունեությունը:

**2. ՀԱՍՏԱՏՈՒԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ ԵՎ ՆՊԱՏԱԿԸ**

11. Հաստատության գործունեության առարկան է`   
 1) Աբովյան համայնքի բնակչության և հաստատության սաների ժամանցի կազմակերպման միջոցով նրանց հետաքրքրությունների և ունակությունների զարգացման և իրացման համար պայմանների ստեղծումն է, նրանց ֆիզիկական, ռազմահայրենասիրական, գեղագիտական, բնապահպանական դաստիարակությունը, կիրառական ու ստեղծագործական հմտությունների և գիտելիքների ձևավորումը.   
 2) բնակչության մշակութային պահանջմունքների առավել և լիարժեք բավարարումը.   
 3) սաների կողմից համապատասխան մարզական ու մշակութային ուսումնական ծրագրերի յուրացումը.   
 4) համակողմանիորեն և ներդաշնակ զարգացած, հայրենասիրության, պետականության և մարդասիրության ոգով դաստիարակված անձի ձևավորումը.   
 5) ազգաբնակչության հանգստի և ժամանցի կազմակերպման համար արդյունավետ պայմանների ապահովումը.   
 6) մշակութային միջոցառումների, ցուցահանդեսների, կինոցուցադրումների, համերգների, թատերական ներկայացումների և այլ մշակութային միջոցառումների կազմակերպումը։  
 12. Հաստատության գործունեության հիմնական նպատակներն են՝   
 1) ֆիզիկական կուլտուրայի և սպորտի միջոցով սաներիի առողջության պահպանումը և ամրապնդումը, ազգային և համամարդկային արժեքների ոգով դաստիարակված անձի ու քաղաքացու համակողմանի ձևավորումը, սաների նախասիրությունների, ունակությունների զարգացումը, նրանց վարքի շեղումների կանխարգելումը.   
 2) ընտրած մարզաձևում պարապողների մարզական ընդունակությունների կատարելագործումը.  
 3) սովորողների ստեղծագործական ունակությունների զարգացումը` հաշվի առնելով նրանց պահանջմունքները հետաքրքրությունները, հակումներն ու ընդունակությունները։   
 4) մարզիկների սպորտային ունակությունների զարգացումն ու ֆիզիկական դաստիարակության ապահովումը` հաշվի առնելով նրանց պահանջմունքները, հետաքրքրությունները, հակումները և ունակությունները.   
 5) պատանիների մասնագիտական կողմնորոշման համար նպաստավոր պայմանների ստեղծումը։   
 13. Հաստատության գործունեությունը հիմնվում է ժողովրդավարության և մարդասիրության, հանրամատչելիության, ազգային և համամարդկային արժեքների զուգորդման, անձի ազատ զարգացման, ինքնավարության և կրթության աշխարհիկ բնույթի սկզբունքների վրա:   
 14. Հաստատությունը կազմավորված խմբակների միջոցով իրականացվում է երեխաների և պատանիների սպորտի տարբեր ձևերի, պարարվեստի, երաժշտության, կիրառական գիտելիքների, դերասանական և այլ հմտությունների ուսուցումը:  
 15. Հաստատությունը կարող է զբաղվել հիմնադրի կողմից սահմանված ձեռնարկատիրական գործունեության հետևյալ տեսակներով՝   
 1) լրացուցիչ մարզամշակութային կրթադաստիարակչական ծրագրերի իրականացում.  
 2) մրցաշարերի և ուսումնամարզական հավաքների, հանգստի ու սննդի կազմակերպում.  
 3) իր գործունեության նպատակին համապատասխան, կարող է իրականացնել վճարովի մարզական, մշակութային ուսումնական ծրագրեր` հիմնադրի սահմանած կարգով.   
 4) մարզամշակութային այլ միջոցառումների կազմակերպում։

**3. ՀԱՍՏԱՏՈՒԹՅԱՆ ԿԱՌՈՒՑՎԱԾՔԸ ԵՎ ՈՒՍՈՒՄՆԱԴԱՍՏԻԱՐԱԿՉԱԿԱՆ   
 ԳՈՐԾՈՒՆԵՈՒԹՅՈՒՆԸ**   
  
 16.Հաստատության կառուցվածքային ստորաբաժանումներն են՝   
 1) մշակույթի և ժողստեղծագործության կենտրոնը.   
 2) մանկապատանեկան մարզադպրոցը.   
 3) նախապատրաստական, ուսումնամարզական և կատարելագործման խմբեր.  
 4) առողջարարական կենտրոնը։   
 17. Հաստատությունում ուսումնադաստիարակչական աշխատանքները կազմակերպվում են ուսումնական պլաններին, ուսումնական ծրագրերին և ժամանակացույցերին համապատասխան:   
 18. Հաստատությունը մշակում է գործունեության իր ծրագրերը՝ հաշվի առնելով սաների հետաքրքրություններն ու հակումները, կրթական համակարգի պահանջները:   
 19. Սաները ընդգրկվում են նույն կամ տարբեր տարիքի` մարզական ու մշակութային խմբերում։ Յուրաքանչյուր սան իրավունք ունի ընդգրկվել տարբեր մարզական և մշակութային խմբերում:   
 20. Յուրաքանչյուր ուսումնամարզական խմբում պարապմունքները անց են կացվում շաբաթական 3-4 անգամ, խմբերում պետք է ընդգրկվի առնվազն 7-12 սովորող:   
 21. Հաստատությունը գործում է ամբողջ տարվա ընթացքում։ Ուսումնամարզական խմբերի պարապմունքները սկսվում են սեպտեմբերի 1-ից, որի տևողությունը չպետք է պակաս լինի 34 շաբաթից: Հաստատությունում սահմանվում է վեցօրյա աշխատանքային շաբաթ։ Կենտրոնի ուսումնական խմբերի հրամանագրումը կատարվում է ամեն տարի՝ մինչև հոկտեմբերի 1-ը։

**4. ՀԱՍՏԱՏՈՒԹՅԱՆ ՄԱՐԶԱՄՇԱԿՈՒԹԱՅԻՆ ԴԱՍՏԻԱՐԱԿՉԱԿԱՆ ԳՈՐԾԸՆԹԱՑԻ ՄԱՍՆԱԿԻՑՆԵՐԸ**

22. Հաստատության մարզամշակութային դաստիարակչական գործընթացի մասնակիցները են՝ սաները, նրանց ծնողները (օրինական ներկայացուցիչները), մանկավարժական աշխատողները:   
 23. Սաների ընդունելության ժամանակ հաստատության տնօրինությունը պարտավոր է ծնողներին (օրինական ներկայացուցիչներին) ծանոթացնել հաստատության կանոնադրությանը և այլ փաստաթղթերի, որոնք կանոնակարգում են հաստատության գործունեությունը: Սաների իրավունքներն ու պարտականություները սահմանվում են համապատասխան պայմանագրային հիմունքներով ու հաստատության ներքին կարգապահական կանոններով:   
 24. Սաների ծնողների իրավունքներն ու պարտականությունները կարգավորվում են սույն կանոնադրությամբ, և այլ իրավական ակտերով և պայմանագրով։   
 25. Մանկավարժական, դաստիարակչական աշխատանքի ընդունվում են այն անձինք, որոնք` ըստ գործունեության ոլորտի ունեն անհրաժեշտ մասնագիտական-մանկավարժական որոկավորում:   
 26.Հաստատության մանկավարժական և մյուս աշխատողների իրավունքներն ու պարտականությունները սահմանվում են ՀՀ օրենսդրությամբ, սույն կանոնադրությամբ և աշխատանքային պայմանագրով:   
 27.Հաստատության մանկավարժական աշխատողները պարտավոր են ապահովել մարզամշակութային կրթադաստիարակչական ծրագրերի կատարումը:   
 28. Հաստատությունում արգելվում է սաների նկատմամբ հոգեկան և ֆիզիկական բռնության գործադրումը:   
 29. Սաները պարտավոր են բարեխղճորեն հաճախել մարզական և մշակութային խմբերի պարապմունքներին, ջանասիրաբար սովորել, խնամքով վերաբերվել հաստատության գույքին, հարգել հաստատության սաների և աշխատողների իրավունքներն ու արժանապատվությունը, պահպանել հաստատության ներքին կարգապահական կանոնները:   
 30. Հաստատության սաների այլ իրավունքներն ու պարտականությունները սահմանվում են ՀՀ օրենսդրությամբ, հաստատության կանոնադրությամբ և ներքին կարգապահական կանոններով։

**5.ՀԱՍՏԱՏՈՒԹՅԱՆ ԿԱՌԱՎԱՐՈՒՄԸ**

31․ Հաստատության կառավարումն իրականացնում են հիմնադիրը, նրա լիազորած մարմինը` համայնքի ղեկավարը, գործադիր մարմինը` հաստատության տնօրենը (այսուհետ` տնօրեն):

32․ Հաստատության հիմադիրն ունի հաստատության գործունեությանը և կառավարմանը վերաբերվող ցանկացած հարց վերջնական լուծելու իրավունք՝ բացառությամբ օրենքով նախատեսված դեպքերի։   
 33. Հաստատության հիմնադրի բացառիկ լիազորություններն են՝   
 1) հաստատության հիմնադրումը.   
 2) հաստատության գործունեության առարկայի և նպատակների, այդ թվում՝ նրա կողմից իրականացվող ձեռնարկատիրական գործունեության տեսակների սահմանումը․  
 3) հաստատությանը սեփականության իրավունքով հանձնվող և (կամ) ամրացվող՝ համայնքին պատկանող գույքի կազմի հաստատումը․   
 4) հաստատության կանոնադրության հաստատումը և դրանում փոփոխությունների կատարումը.   
 5) հաստատության կառավարման համակարգի սահմանումը.   
 6) հաստատության վերակազմակերպումը և լուծարումը.   
 7) հաստատության լուծարման հանձնաժողովի ստեղծումը.   
 8) լուծարման հաշվեկշռի հաստատումը.   
 9) Հայաստանի Հանրապետության օրենսդրությամբ և սույն կանոնադրությամբ նախատեսված այլ հարցերի լուծումը:   
 34. Համայնքի ղեկավարը՝   
 1) իրականացնում է հաստատության ընդհանուր կառավարումը, ապահովում նրա բնականոն գործունեությունը և պատասխանատվություն է կրում դրանց չկատարման կամ ոչ պատշաճ կատարման համար.   
 2) վերահսկողություն է իրականացնում հաստատության գործունեության նկատմամբ.   
 3) կասեցնում կամ ուժը կորցրած է ճանաչում հաստատության տնօրենի՝ Հայաստանի Հանրապետության օրենսդրության պահանջներին հակասող հրամանները, հրահանգները, կարգադրություններն ու ցուցումները.   
 4) սահմանում է հաստատության կառուցվածքն ու կառուցվածքային ստորաբաժանումների իրավասությունները.   
 5) լսում է հաստատության գործունեության մասին հաշվետվությունները, քննում դրա գործունեության վերստուգման արդյունքները.   
 6) վերահսկողություն է իրականացնում հաստատությանը ամրացված գույքի օգտագործման և պահպանության նկատմամբ.   
 7) հաստատության կանոնադրությամբ նախատեսված դեպքերում համաձայնություն է տալիս գույքի օտարման կամ վարձակալության հանձնման համար.   
 8) հաստատում է հաստատության տարեկան հաշվետվությունները և տարեկան հաշվեկշիռը.  
 9) իրականացնում է հաստատության կանոնադրությամբ նախատեսված այլ գործառույթներ:  
 35․ Տնօրենը իրականացնում է հաստատության ընթացիկ գործունեության ղեկավարումը։ Հայաստանի Հանրապետության օրենքներով, համայնքի ղեկավարի, ավագանու որոշումներով, սույն կանոնադրությամբ և իրեն վերապահված լիազորություների սահմաններում, ղեկավարում է հաստատության գործունեությունն ու կրում պատասխանատվություն օրենքների, այլ իրավական ակտերի, համայնքի ղեկավարի որոշումների, սույն կանոնադրության և կնքված պայմանագրերի պահանջները չկատարելու կամ ոչ պատշաճ կատարելու համար։   
 36.Տնօրենը՝  
 1) առանց լիազորագրի հանդես է գալիս հաստատության անունից, ներկայացնում նրա շահերը և կնքում է գործարքներ.   
 2) նախագահում է հաստատության մանկավարժական խորհրդի նիստերը.   
 3) Հայաստանի Հանրապետության օրենսդրությամբ և սույն կանոնադրությամբ սահմանված կարգով տնօրինում է հաստատության գույքը, այդ թվում՝ ֆինանսական միջոցները.   
 4) տալիս է հաստատության անունից հանդես գալու լիազորագրեր, այդ թվում՝ վերալիազորման իրավունքով լիազորագրեր.   
 5) աշխատանքի նշանակում և աշխատանքից ազատում է հաստատության աշխատողներին, նրանց նկատմամբ կիրառում խրախուսման միջոցներ և նշանակում կարգապահական տույժեր.   
 6) բանկերում բացում է հաշվարկային հաշիվներ.   
 7) օրենքով և սույն կանոնադրությամբ սահմանված իր լիազորությունների սահմաններում արձակում է հրամաններ, հրահանգներ, տալիս պարտադիր կատարման համար ցուցումներ և վերահսկում դրանց կատարումը.   
 8) վերահսկողություն է իրականացնում հաստատության աշխատողների կողմից իրենց աշխատանքային պարտականությունների կատարման նկատմամբ.   
 9) ապահովում է ներքին աշխատանքային կարգապահության կանոնների, աշխատանքի պաշտպանության և անվտանգության տեխնիկայի պահպանումը.   
 10) իրականացնում է մանկավարժների, մարզիչների, խմբակների ղեկավարների և այլ մասնագետների ճիշտ ընտրություն և անհրաժեշտ պայմաններ ստեղծում նրանց մասնագիտական մակարդակի բարձրացման համար.   
 11) հաստատում է հաստատության աշխատանքային կարգապահական ներքին կանոնները.   
 12) կազմում է հաստատության հաստիքային ցուցակն ու ծախսերի նախահաշիվը և ներկայացնում հիմնադրի հաստատմանը.   
 13) իրականացնում է Հայաստանի Հանրապետության օրենսդրությամբ նախատեսված այլ լիազորություններ:   
 37. Տնօրենը չի կարող զբաղեցնել այլ պաշտոն կամ կատարել վճարովի այլ աշխատանք, բացի գիտական, մանկավարժական և ստեղծագործական աշխատանքից:  
 38. Տնօրենին օրենքով սահմանված կարգով աշխատանքի նշանակում և ազատում է համայնքի ղեկավարը։   
 39. Տնօրենը լրիվ գույքային պատասխանատվություն է կրում իր մեղքով հաստատությանը և պետությանը պատճառած վնասի համար: Տնօրենի լիազորությունների դադարեցումը հիմք չէ պատճառած վնասը հատուցելու պարտականությունները չկատարելու համար:   
 40. Տնօրենի բացակայության դեպքում, համայնքի ղեկավարի կարգադրության համաձայն, տնօրենի լիազորությունները իրականացնում է փոխտնօրեններից մեկը, կամ այլ անձ:   
 41.Հաստատության փոխտնօրենը, հրահանգիչը և մեթոդիստը՝   
 1) պատասխանատու են հաստատությունում ուսումնադաստիարակչական գործընթացի կազմակերպման, ուսումնական ծրագրերի իրականացման, դասավանդման որակի և սաների գիտելիքների մակարդակի համար.   
 2) վերահսկողություն են իրականացնում ուսումնադաստիարակչական աշխատանքի ընթացքի, սաների առաջադիմության և վարքի նկատմամբ, կանոնավորում սաների ուսումնական ծանրաբեռնվածությունը.   
 3) կազմակերպում են մեթոդական աշխատանքներ, կազմում ուսումնական պարապմունքների դասացուցակը և ուսումնադաստիարակչական աշխատանքի մասին հաշվետվություններ.   
 4) ընդհանրացնում և տարածում են լավագույն խմբերի աշխատանքի դրական փորձը, մանկավարժներին հաղորդակից դարձնում մարզամշակութային աշխարհի նորագույն նվաճումներին։   
 42.Տնտեսվարը՝  
 1) պատասխանատու է շենքի գույքի պահպանման, ուսումնական գործընթացի նյութատեխնիկական ապահովման, հաստատության սանիտարահիգիենիկ և բարեկարգ վիճակի, հաստատության ուսումնական պարապմունքներին` մարզադահլիճների, դասասենյակների ժամանակին նախապատրաստման, հակահրդեհային պաշտպանության և սպասարկող անձնակազմի աշխատանքի կազմակերպման համար.   
 2) միջոցներ է ձեռնարկում հաստատության ուսումնանյութական բազան հարստացնելու և ամրապնդելու համար:   
 43.Մարզիչ-մանկավարժները, խմբակների ղեկավարները`   
 1) դաստիարակչական աշխատանք են կատարում իրենց խմբերի սաների շրջանում, սերտորեն համագործակցում մյուս խմբերի հետ.   
 2) ապահովում սաների նկատմամբ հաստատության և ընտանիքի մանկավարժական պահանջների միասնությունը.   
 3) իրականացնում են խմբերի համար սահմանված գործավարությունը, հաստատության տնօրինությանը ներկայացնում սաների հաճախումների և վարքի մասին տեղեկություններ.   
 4) կազմակերպում սաների առողջության ամրապնդմանն ու ֆիզիկական, մտավոր, հոգեկան զարգացմանը նպաստող միջոցառումներ, մրցույթներ, նպատակային էքսկուրսիաներ, շրջագայություններ.   
 5) արգելում են բոլոր այն նախաձեռնությունները, որոնք կարող են սաների առողջության, կյանքի համար վտանգ պարունակել կամ խաթարել ուսումնադաստիարակչական աշխատանքների իրականացումը:

**6. ՀԱՍՏԱՏՈՒԹՅԱՆ ՍԵՓԱԿԱՆՈՒԹՅՈՒՆԸ, ՆՐԱՆ ԱՄՐԱՑՎԱԾ ԳՈՒՅՔԸ ԵՎ ՖԻՆԱՆՍԱՏՆՏԵՍԱԿԱՆ ԳՈՐԾՈՒՆԵՈՒԹՅՈՒՆԸ**

44․ Հաստատության սեփականությունը ձևավորվում է հաստատության հիմնադրման ժամանակ և հետագայում հիմնադրի կողմից սեփականության իրավունքով նրան հանձնվող, ինչպես նաև հաստատության գործունեության ընթացքում ձեռք բերված գույքից։  
 45․ Հաստատությունն իրավունք ունի օրենքին, հիմնադրի որոշումներին և (կամ) իր կանոնադրությանը համապատասխան՝ իր հայեցողությամբ տիրապետելու,տնօրինելու և իր օգտագործելու սեփականության իրավունքով իրեն պատկանող գույքը։   
 46․Հիմնադիրը սեփականության իրավունքով հաստատությանը պատկանող գույքի նկատմամբ չունի իրավունքներ՝ բացառությամբ հաստատության լուծարումից հետո մնացած գույքի։   
 47․Հաստատության սեփականության պահպանման հոգսը կրում է հաստատությունը։  
 48․Հաստատության սեփականության վրա կարող է տարածվել բռնագանձում՝ միայն դատական կարգով։   
 49․ Հիմնադիրն իրավունք ունի հետ վերցնելու իր կողմից հաստատության ամրացված գույքը։   
 50․ Հաստատությունն իրավունք չունի ամրացված գույքը կամ դրա նկատմամբ իր իրավունքներն օտարելու, գրավ դնելու, անհատույց օգտագործման հանձնելու։ Հաստատությանն ամրացված գույքի օգտագործման ընթացքում առաջացած անբաժանելի բարելավումները հիմնադրի սեփականությունն են։ Հաստատության լուծարման դեպքում նրա գույքի օգտագործման և տնօրինման կարգը որոշում է համայնքի ավագանին։   
 51․ Հաստատությունը ՀՀ օրենսդրությամբ սահմանված կարգով տնօրինում է իր ֆինանսական միջոցները։   
 52․ Հաստատությունը ֆինանսավորում է հիմնադիրը։ Հաստատության ֆինանսական միջոցները գոյանում են համայնքի բյուջեից կատարվող հատկացումներից և ՀՀ օրենսդրությամբ չարգելված լրացուցիչ աղբյուրներից։   
 53․Հաստատության ֆինանսավորման լրացուցիչ աղբյուրներն են՝   
 1) հիմնադրի կողմից թույլատրված ձեռնարկատիրական գործունեության՝ լրացուցիչ մարզամշակութային կրթադաստիարակչական ծառայությունների իրականացումից գոյացած միջոցները.   
 2) բարեգործական, նպատակային ներդրումները, Հայաստանի Հանրապետության և օտարերկրյա կազմակերպությունների ու քաղաքացիների նվիրատվությունները.   
 3) Հայաստանի Հանրապետության օրենսդրությամբ չարգելված և հաստատության կանոնադրական խնդիրներին չհակասող գործունեությունից ստացված միջոցները:   
 54․ Հաստատության տարեկան ֆինանսական հաշվետվությունների հավաստիությունը կարող է ենթարկվել աուդիտի (վերստուգման)՝ ՀՀ օրենսդրությամբ սահմանված կարգով։   
 55. Հաստատության շահույթը նպատակաուղղվում է իր կանոնադրության խնդիրների իրականացմանը նյութատեխնիկական բազայի ամրապնդմանը, աշխատողների սոցիալական հարցերի բարելավմանը:   
 56. Հաստատությունը հարկերը, տուրքերը և պարտադիր այլ վճարներ վճարում է ոչ առևտրային կազմակերպությունների համար նախատեսված կարգով ու չափով՝ Պետական ոչ առևտրային կազմակերպությունների մասին ՀՀ օրենքի 6-րդ հոդվածի 5-րդ կետին համապատասխան:

**7. ՀԱՍՏԱՏՈՒԹՅԱՆ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ**   
  
 57. Հաստատությունը վերակազմակերպվում և լուծարվում է ՀՀ օրենսդրությամբ սահմանված կարգով։